Josune Irabien

Miren Josune Irabien Marigorta (Amurrio, Araba, 1970) Amurrioko emakumezko lehen alkatea izan zen, 2011n hautatua. Euzko Alderdi Jeltzaleko kidea da.

Bizitza 
Amurrion jaio zen, 1970. urtean. Zientzia Politikoak ikasi zituen, eta irakaskuntzan, itzulpengintzan eta hizkuntza normalizazioan aritu da lanean.

Alkatea 
2011ko ekainaren 11n hartu zuen Amurrioko alkatetza, Pablo Isasi ordezkatuz. EAJk berriro eskuratu zuen Amurrioko Udala, hura galdu zuenetik 24 urte igaro eta gero. Hauteskunde haietan, EAJk jaso zuen boz gehien, zazpi zinegotzien babesa lortuta. Bilduko zazpi zinegotziak abstenitu ziren, eta PPko bi zinegotziek eta PSE-EEkoak euren hautagaiak bozkatu zituzten.

Hurrengo bi legegintzaldietan (2015-2019 eta 2019-2023), Amurrioko alkate izaten jarraitu du. Aurretik Arabako batzarkidea izan zen, 2003tik 2007ra bitartean.

EUDELen Batzorde Betearazleko kidea da (2016/2019). Virginia Woolf BASQUESKOLAN parte hartuko du, euskal alkateentzako topagune, elkarrizketa eta prestakuntza gunea.

Erreferentziak 

Amurrioarrak
Arabako politikariak
Jelkideak
Euskal Herriko emakume alkateak
Euskal Herriko itzultzaileak
Emakume politikariak
Amurrioko alkateak